OpenLLM-France/wikimedia huggingface dataset:
# Pest konderria

Pest konderria Hungariako 19 konderrietako (megye) bat da. Herrialdearen erdialdean dago, Erdialdeko Hungaria eskualdean, Budapest, herrialdeko hiriburua, erabat inguratuz. Horrez gain, Eslovakia eta Hungariako Nógrád, Heves, Jász-Nagykun-Szolnok, Bács-Kiskun, Fejér eta Komárom-Esztergom konderriak ere mugakide ditu. 6.393 km²ko azalera du, eta 2011n 1.237.561 biztanle zituen. Hiriburua Budapest da, administratiboki bereizirik dagoen arren.

## Geografia

Pest konderrian Hungariako Ordoki Handiak eta Transdanubiako mendiek bat egiten dute. Iparraldean mendiak eta muinoak nagusi dira eta, Danubioren Bihurgunea izeneko tokian, Börzsöny eta Pilis muinoek Danubio ibaia hegoalderantz bira egitera behartzen dute. Hegoaldea, berriz, zelaia da, Alföld Handiaren zati. Danubio eta Tisza ibaien artean hareazko lautadak daude.
Nekazaritza askotarikoa eta, besteak beste, fuituak (sagarrak, batez ere), azukre erremolatxa eta tomatea egiten dira. Konderriko industriagune nagusiak Vác (zementua, industria arina eta kimikoa), Gödöllő (nekazaritza ikerketa, automobilgintza) eta Szászhalombatta (petrolio-findegia) dira. Lekurik turistikoena Danubioren Bihurgunea da, Esztergom eta Szentendre artean.

## Banaketa administratiboa

2013ko erreformaren ondoan, konderria 17 barrutitan (járás) banaturik dago:
| Barrutia | Hiriburua | Eremua (km²) | Biztanleria (2013) | Udalak (település) |
| Aszód | Aszód | 298,37 | 37.974 | 11 |
| Budakeszi | Budakeszi | 288,95 | 88.781 | 12 |
| Cegléd | Cegléd | 886,30 | 90.885 | 12 |
| Dabas | Dabas | 614,23 | 49.662 | 11 |
| Dunakeszi | Dunakeszi | 103,07 | 79.446 | 4 |
| Érd | Érd | 184,29 | 120.990 | 7 |
| Gödöllő | Gödöllő | 449,66 | 143.308 | 15 |
| Gyál | Gyál | 170,99 | 41.271 | 4 |
| Monor | Monor | 329,81 | 64.859 | 11 |
| Nagykáta | Nagykáta | 710,12 | 75.425 | 16 |
| Nagykőrös | Nagykőrös | 349,25 | 28.241 | 3 |
| Pilisvörösvár | Pilisvörösvár | 130,81 | 53.187 | 9 |
| Ráckeve | Ráckeve | 417,05 | 36.421 | 11 |
| Szentendre | Szentendre | 326,58 | 80.171 | 13 |
| Szigetszentmiklós | Szigetszentmiklós | 211,28 | 111.339 | 9 |
| Szob | Szob | 362,23 | 70.232 | 18 |
| Vecsés | Vecsés | 119,74 | 48.048 | 4 |

## Hiri eta herriak
### Konderri eskumenak dituzten hiriak

* Érd (63.993 biztanle 2015ean)

### Hiri eta herri handiak

(2015eko biztanleria)

## Iruditegia

* Börzsöny mendigunea.
* Szentendre.
* Zsámbékeko monasterioa.
* Danubio ibaia eta Visegrádeko muinoak.

## Erreferentziak

* 1 2 Pest. 2015 Encyclopædia Britannica, Inc, global.britannica (Noiz kontsultatua: 2015-12-02).
* 1 2 Magyarország közigazgatási helynévkönyve, 2015. január 1.. Hungarian Central Statistical Office, ksh.hu (Noiz kontsultatua: 2015-11-28).

## Kanpo estekak

* Datuak: Q188612
* Multimedia: Pest County / Q188612
# Pestalotiopsis microspora

Pestalotiopsis mikrospora onddo endofitoa da, baldintza aerobiko eta anaerobikoetan poliuretanoa digeritzeko gai dena. Jatorriz, Argentinako huntz arruntetik (Hedera helix) eroritako hostoetan identifikatu zen, Japoniako zuhaixken Hidcoten (Hypericum patulum) hosto-orbana ere eragiten duena.

## Kanpo estekak

* Datuak: Q141442
* Multimedia: Pestalotiopsis microspora / Q141442
* Espezieak: Pestalotiopsis microspora
# Pessin

Pessin Alemaniako udalerria da. Brandenburgo estatuan dago, [[Havelland (barrutia)|Havelland]] barrutian. 2014an 644 biztanle zituen 20,4 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q583163
* Multimedia: Pessin / Q583163
# Pessinetto

Pessinetto Italiako udalerri bat da. Turingo Hiri Metropolitanoan kokatuta dago, Piemonte eskualdean. 584 biztanle ditu, 5,35 kilometro koadroko azaleran banatuta.

## Mugakideak

Pessinettok honako udalerri hauekin egiten du muga:
Germagnano Lanzo Torinese Monastero di Lanzo Ala di Stura Ceres Mezzenile Traves

## Kanpo estekak

* Datuak: Q9563
* Multimedia: Pessinetto / Q9563
# Pest (hiria)

Pest, eslovakieraz Pešť, kroazieraz Pešta eta serbieraz Пешта, Hungariako Budapest hiriburuaren ekialdeko eremua da, nagusiki eremu laua. Danubio ibaiak mendebaldeko Buda eta Óbuda eremuetatik banatzen du. Hiriaren hori laurden barne hartzen ditu, eta hungarieraz kolokialki hiriburu osoa izendatzen ere erabiltzen den izena da.

## Leku interesgarriak

* Budapesteko Alde Zaharra
* Budapesteko Legebiltzarra
* Heroien plaza
* Andrássy etorbidea
* Arte Ederren Museoa
* Műcsarnok Arte Galeria

## Kanpo estekak

* Datuak: Q210205
* Multimedia: Pest (Hungary) / Q210205
# Penstraze

Penstraze, Ingalaterrako Kornualles konderriko herrixka bat da.

## Kanpo estekak

* Datuak: Q7164906
# Penta-Acquatella

Penta-Acquatella, (korsikeraz: A Penta è Acquatella) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 34 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q680278
* Multimedia: Penta-Acquatella / Q680278
# Penta-di-Casinca

Penta-di-Casinca, (korsikeraz: A Penta di Casinca) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 3.345 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q265287
* Multimedia: Penta-di-Casinca / Q265287
# Pilar eta Joan Miró Fundazioa

Pilar eta Joan Miró Fundazioa, baita ere Fundació Miró Mallorca, Palman irekitako fundazio kulturala da. Erakundea Joan Miró (1893-1983) margolari katalanaren eta bere emazte Pilarren nahiaren ondorioz sortu zen 1956an. Asmoa hiriari gune kultural eta artistikoa ematea zen. Pinakotekan artistaren 6.000 lan bildurik daude: margolanak, marrazkiak, zirriborroak eta beste motatako dokumentuak.

## Eraikina

Konplejua Son Abrines ondoan dago, 1956tik Miróren etxe propioa izan zenaren ondoan. Barruan Son Boter dago, margolariaren lehen tailerra izan zena, etxe tradizionalaren gisa moldatuta. Bigarren tailerra margolariaren laguna zen Josep Lluís Sert arkitektoak egin zuen. Lorategietan eskulturak eta muralak ikus daitezke.
Multzoa bi eraikin ditu: bat lineala non ikastegiaren zerbitzuak biltzen diren, eta beste bat, izarraren formarekin, non erakusketak egiten diren. Argia hormetan irekitako zirrituetatik sartzen da; zirritu horiek forma desberdinak dituzte eta kanpoko argiaren arabera barrukoa aldatzen dute.
1992an, Moneo Eraikina altxatu zen, Rafael Moneoren lana. Bertan zerbitzu administratiboak biltzen dira.
Fundazioaren lan garrantzitsua abangoardiaren inguruko erakusketak antolatzea da.

## Iruditegia

* Eskultura eta sarrera nagusia.
* Lorategietan eskulturak ikus daitezke.
* Miró estudioa kanpotik ikusita.

## Ikus, gainera

* Joan Miró fundazioa
* Josep Lluís Sert
* Rafael Moneo

## Kanpo estekak

* (Gaztelaniaz):[* Fundazioaren webgune ofiziala.
* Datuak: Q949576
* Multimedia: Fundació Pilar i Joan Miró / Q949576
# Pilare Alba

Pilare Alba Loiarte (Iruñea, 1913ko azaroaren 14a - Goizueta, 2015, urtarrilaren 29a) maistra aritu zen Elizondoko eskoletan, Gerra zibilaren hasieran Bizkaira joan arte.

## Bizitza

Iruñan jaio zen, 1913ko azaroan, baina Goizuetan hezi eta hazi zen. Irakasle ikasketak Donostian egin zituen eta EABkoekin harremanetan sartu zen Goizuetan bertan eta geroxeago Elizondon, maistra bezala lan egiteko. Gerra zibila hasi zenean, Bizkaira jo zuenez eta Mundakan aritu zen irakasle bezala 1936-1937 ikasturtean. Umeen erbesteratzeaz arduratu zen tarte hartan, eta azkenean, berak ere erbestera jo behar izan zuen, Donibane Garazira; maistra bezala aritu zen han ere 1939ko udazkenera arte.
Hegoaldera itzuli zenean ez zuen jazarpenik jaso, familia abertzale ezaguneko partaidea izan arren. 1941ean lekaime sartu zen Berrizko komentuan.
70 urte bete arte irakaskuntzan aritu zen hainbat ikastetxe eta ikastolatan, bere sorterrira itzuli arte, haurtzaroko erabateko euskal giroan murgiltzeko Goizuetan.

## Erreferentziak

* ↑ Pilare Alba, lehenengo (gerra aurreko) andereñoa.. Baztango haizegoa 2015-03-25 (Noiz kontsultatua: 2017-03-03).
* 1 2 «Pilare Alba Loiarte, garaiko irakaslea: Â«Umeek ez zuten denbora galdu, guk irakatsi egiten genien eta etxean bezala bizi zitezen saiatzen ginenÂ»» Argia (Noiz kontsultatua: 2017-03-03).

## Bibliografia

* Begoña Bilbao, Gurutze Ezkurdia, Karmele Perez Urraza, Josu Chueca: "EMAKUMEAK Hitza eta Bizitza". Euskal Herriko Unibertsitatea, 2012 , 188.or.

## Kanpo estekak

* Pilare Albaren eskela 2015ean.
* Así empezó todo, 3 de marzo de 2017, Noticias de Navarra
* Datuak: Q29019682
# Pilare Borboikoa

Maria Pilare Borboikoa eta Borboikoa (Cannes, Frantzia, 1936ko uztailaren 30a - Madril, Espainia, 2020ko urtarrilaren 8a) Espainiako infanta zen. Joan Borboikoa eta Battenbergekoaren, Bartzelonako kondea, eta Maria Mesede Borboikoa eta Orleansekoaren, Espainiako infanta, alaba zen. Beraz, Alfonso XIII.a erregearen biloba, Juan Carlos I.a Espainiakoa errege ohiaren arreba eta Felipe VI.a Espainiakoaren izeba zen. Badajozko dukesa tituluduna, errege gorentasun trataera izan zuen.
Espainiako tronuaren oinordetza eskubideari uko egin zion maila apalagoko pertsona batekin ezkondu zenean, Karlos III.a Espainiakoa erregearen berrespen pragmatikoak ezberdinen arteko ezkontzetarako xedatzen zuenaren arabera. Horrenbestez, bai Pilar, bai Margarita ahizpa Espainiako tronuaren oinordetzatik at gelditu ziren.
Pilare Nazioarteko Zaldi Federazioaren presidentea izan zen 1994 eta 2005 bitartean.
* Datuak: Q240580
* Multimedia: Infanta Pilar, Duchess of Badajoz / Q240580
# Pilareko Amaren baseliza (Amaiur)

Pilareko Amaren baseliza Nafarroako Baztan udalerriko Amaiur udalerrian dagoen baseliza bat da.

## Kokalekua

Amaiurko gaztelua dagoen muinoaren oinean dago, baselizaren kokalekua gaztelu hartara igotzeko ohiko abiapuntua da.

## Eraikina

Oinplano laukiluzea du.

## Kanpo estekak

* Pilareko Amaren baselizaren irudia. Panoramio.com (Gaztelaniaz)
* Datuak: Q25479640
# Pilarreko Andra Mari baseliza (Ikaztegieta)

Pilarreko Andra Mari baseliza, Gipuzkoako Ikaztegieta udalerrian dagoen baseliza bat da, Tolosaldea eskualdean. Garai bateko N-1 errepide zaharrean dago, Legorretatik datorren sarbidean, eta gaur egungo N-1 autobidearen biaduktuaren azpian.

## Historia

Deitura honekin Gipuzkoa osoan dagoen bakarra da, Oria ibaiaren beste alboan kokatuta zegoen eta Santiagoren deitura zuen lehenagoko ermita bat ordezkatuz eraikia izan zena.
Esaten denez, eraikin hau XIX. mendean bertako apaiza batek eraiki zuela, Zaragozako Pilarreko basilikan egindako irainak ordaintzeko asmotan.

## Kanpo estekak

* Datuak: Q98703308
# Pilar do Sul

Pilar do Sul Brasilgo udalerri bat da, São Pauloko estatuan kokatua. 27.611 biztanle ditu 681,123 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1800635
* Multimedia: Pilar do Sul / Q1800635
# Pilarreko Gure Amaren Eliza (Canfranc)

Pilarreko Gure Amaren Eliza (aragoieraz: Ilesia de Nuestra Sinyora d'o Pilar; gaztelaniaz: Iglesia de Nuestra Señora del Pilar) Espainiako Aragoi autonomia erkidegoko Huescako probintzian dagoen Canfranc udalerriko Os Aranyons/Los Arañones herrian kokatzen den eliza bat da, hain zuzen ere, Jazetania eskualdean dago, Pirinioetako bihotzean. 1969. urtean Miguel Fisac Serna arkitektoak diseinatu eta altzatu zuen. Kultu katolikoa eta Pilarreko ama Birjinari sagaratua dago, 2006. urtean kultura ondasun izendatu zuten. Bere barnean hainbat erretaula barroko ere badaude.

## Erreferentziak

* ↑ https://web.archive.org/web/20110727193133/http://benasque.aragob.es:443/cgi-bin/BRSCGI?CMD=VEROBJ&MLKOB=165181312222 Pilarreko Gure Ama eliza barrokoaren kultura ondasun izendatzea. (Gaztelaniaz)

## Kanpo estekak

* Datuak: Q3572189
* Multimedia: Iglesia de Nuestra Señora del Pilar (Canfranc) / Q3572189
# Pilarreko baseliza (Iturmendi)

Pilarreko baseliza, Nafarroako Iturmendi udalerrian dagoen baseliza bat da, Sakana eskualdean. Herrigunetik kanpo dago, Aitzagako ermita bidean.
# Paralinguistika

Paralinguistika giza komunikazioaren ikerketaren alor bat da. Hizkuntzaren bere adierazpideei laguntzen dieten elementuak ikertzen ditu. Elementu horiek testuinguruan kokatzen dituzte adierazpide linguistikoak, norbere interpretazioak proposatuz.

## Kode ikasia

Dirudienez, adierazpide linguistikoak bezala, informazio paralinguistikoa erabiltzen ere ikasi egiten da. Izan ere, txino mandarin hiztunek ez dituzte euskal hiztunek bezalako hots-aldagaiak erabiltzen, haserrea edo ezustea adierazteko.

## Elementu paralinguistiko nagusiak

Informazio linguistikoari laguntzen dioten ezaugarri batzuk, hala nola:
* Ahotsaren intentsitatea eta bolumena
* Hitz egiteko abiadura
* Tonua eta tonu-aldagaiak nahiz silaben iraupena
* Negarra, barrea, erritmoa, jarioa, arnasketaren eta artikulazioen kontrola
Horiei esker igorlearen aldarteari buruzko nahiz haren testuinguruari buruzko informazioa eskura dezakegu eta horiek dira elementu paralinguistiko nagusiak.

## Ahozko hizkuntza baino kontzeptu zabalagoa

Elementu paralinguistikoak egoki erabiltzeak mezua ulertzen laguntzen du. Esate baterako, hitz egitean jario eskasa izateak urduritasuna adierazten du edo gai horretan jakituria eskasa. Beste faktore batzuek ere, hala nola etenek, isiluneek eta abarrek ere mezua ulertzeko garaian ondorio pragmatikoak dituzte.

## Kanpo estekak

* Datuak: Q1753225
# Paralida

Paralida Gelechiidae familiako tximeleta genero bat da. Bere espezie tipoa Paralida triannulata da.

## Espezieak

| Espeziea | Egoera |
| Paralida balanaspis | daturik gabe |
| Paralida okinawensis | daturik gabe |
| Paralida triannulata | daturik gabe |

## Kanpo estekak

* Datuak: Q7134911
* Multimedia: Paralida / Q7134911
* Espezieak: Paralida
# Penjamillo (udalerria)

Penjamillo Mexikoko udalerri bat da. Michoacán de Ocampo estatuan kokatua dago. 2010ean 17.159 biztanle zituen 371,47 km²ko azaleran. Herriburua [[Penjamillo de Degollado (Penjamillo)|Penjamillo de Degollado]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.
# Penitentzia

Penitentzia edo aitortza Kristau-erlijioan, norberak egindako bekatuak apaiz baten bidez Jainkoaren eta elizaren aurrean onartzean, barkamena eskatzean eta egin beharreko penitentziak betetzean datzan sakramentua da.

## Oinarri teologikoa

Elizaren ohituraren arabera, Jesukristok apostoluei Jainkoaren izenean bekatuak barkatzeko ahalmena eman zienez, bere oinordekoek eskubide hori jarauntsi zuten. Ahalmen hori Ebanjelioek azaldua da, Joanen Ebanjelioak honela dio:
| « | Hartzazue Espiritu Santua. Zuek bekatuak barkatzen dizkiezuenei barkatu egingo dizkie Jainkoak ere; zuek barkamena ukatzen diezuenei, ukatu egingo die. | » |
| Joanen Ebanjelioa 20, 23 ||
Mateoren Ebanjelioak ere erritua aipatzen du:
| « | Zer da errazago: «Barkatuak dituzu bekatuak» esatea ala «Jaiki eta zabiltza» esatea?. Orain ikusiko duzue, bada, Gizonaren Semeak baduela mundu honetan bekatuak barkatzeko ahalmena. Eta esan zion elbarriari: –Jaiki, hartu ohatila eta zoaz etxera. Hura jaiki eta etxera joan zen. Hau ikustean, beldurrak jota gelditu zen jendea eta Jainkoa goresten zuen, gizakiei horrenbesteko ahalmena eman zielako. | » |
| Mateoren Ebanjelioa 9, 6-8 ||
Sakramentua, hasiera hasieratik erabili zuten kristauek, izan ere Santiagoren eskutitzak honela esaten du:
| « | Aitortu batak besteari zeuen bekatuak. Aitortu batak besteari bekatuak eta egin otoitz elkarren alde, senda zaitezten. Indar handia du zintzoaren otoitz sutsuak. | » |
| Santiago 5, 16 ||
Protestanteek ordea apaizaren beharra ukatzen dute sakramentua egiteko, Gure Aitan oinarrituak:
| « | Eta barkatu gure erruen zorra, guk ere geure zordunei barkatu diegunez gero. | » |
| Mateoren Ebanjelioa 6, 12 ||
Hau da, edozein fededunek ahalmen hau du:
| « | Senideren batek iraintzen bazaitu, egiozu errieta, eta, damutzen bada, barkatu. | » |
| Lukasen Ebanjelioa 17, 3 ||
| « | Zuek bekatuak barkatzen dizkiezuenei barkatu egingo dizkie Jainkoak ere; zuek barkamena ukatzen diezuenei, ukatu egingo die. | » |
| Joanen Ebanjelioa 20, 23 ||
Barkatua izateko damua besterik ez da beharrezkoa.

## Erreferentziak

* ↑ Harluxet Hiztegi Entziklopedikoa. Penitentzia. .
* ↑ Manglano Castellary, José Pedro: El libro de la confesión. Planeta, 2006. ISBN 84-08-06526-2, ISBN 978-84-08-06526-5

## Kanpo estekak

* Datuak: Q183959
* Multimedia: Confession / Q183959
# Penitentzigile Beltzen Kapera

Penitentzigile beltzen kapera (frantsesez: Chapelle des Pénitents noirs d'Aubagne) Frantziako Aubagnen, Bouches-du-Rhônen dagoen eraikina da. Eraikina Erromako Panteoian inspiratutako XVIII. mendeko fatxada neoklasikoa du. Gurtzatik kanpo dago gaur egun, 2008az geroztik arte garaikideko erakusketaren leku gisa erabiltzen da, Les Pénitents Noirs izenarekin. Monumentu historiko gisa katalogatuta dago 1927ko abenduaren 2tik.

## Erreferentziak

* ↑ https://lespenitentsnoirs.aubagne.fr/un-lieu-unique/histoire-de-la-chapelle-1540.html
* ↑ https://www.pop.culture.gouv.fr/notice/merimee/PA00081197

## Kanpo estekak

* (Frantsesez):Webgune ofiziala.
* Datuak: Q2957412
* Multimedia: Chapelle des Pénitents noirs d'Aubagne / Q2957412
# Penkridge

Penkridge, Ingalaterrako erdialdean dagoen udalerri bat da, Staffordshire konderrian.
2011n 7.791 biztanle zituen.
* Datuak: Q2194250
* Multimedia: Penkridge / Q2194250
# Penitas (Texas)

Penitas Texasko hiri bat da. Hidalgo konderrian kokatua dago. 2010ean 4.403 biztanle zituen, 10,28 kilometro koadrotan banatuta.

## Ikus, gainera

* Hidalgo konderria

## Kanpo estekak

* Datuak: Q973771
# Penitente zuriak

Penitente zuriak kono-itxurako izotz zatiak dira, batzuk bost metrorainokoak, glaziarretan talde handietan sortzen direnak, batez ere latitude baxuetan, eguzkia, elurra, edo izotz firna urtzearen ondorioz.
Penitente zurien adibiderik onenak Erdialdeko Andeetan, Hego Amerikan, Pamir mendietan eta Hindu Kush mendilerroan, Asian eta Kilimanjaro mendigunean, Erdialdeko Afrikan daude.
Batzuetan, penitenteen taldeei "izotz iraunkorra" esaten zaie.

## Kanpo estekak

* Penitente zuriak Elhuyar aldizkariaren webgunean
* Datuak: Q247574
* Multimedia: Ice and snow penitents / Q247574
# Penistone

Penistone, Ingalaterrako iparraldean dagoen udalerri bat da, Hegoaldeko Yorkshire konderrian.
2021ean 10.730 biztanle zituen.
* Datuak: Q2010576
* Multimedia: Penistone / Q2010576
# Penitentsko geltokia

Penitents Bartzelonako metroaren geltoki bat da, Bartzelona udalerriko Gràcia barrutian dago.
Geltokia 1985en inauguratu zen.
* Datuak: Q952778
* Multimedia: Penitents metrostation / Q952778
# Penjapyx

Penjapyx Dipluraren barruko Japygidae familiako genero bat da. Hexapoda taldeko artropodoak dira.

## Ikus, gainera

* Diplura
* Datuak: Q7163060
# Platytesis

Platytesis Crambidae familiako tximeleta genero bat da. Bere espezie tipoa Platytesis semifurva da.

## Espezieak

| Espeziea | Irudia | Egoera |
| Platytesis semifurva | | daturik gabe |

## Kanpo estekak

* Datuak: Q7202854
# Peridis

José María Pérez González, Peridis bezala ezaguna (Cabezón de Liébana, Kantabria, 1941eko irailaren 28a) espainiar arkitektoa, marrazkilaria, umoregilea eta idazlea da. Gaztetan SP eta Diario Información izeneko egunkarietan aritu bazen ere, El Paíserako egiten du lan kaleratu zen lehen egunetik.
Binetagile modura, hamaika liburu kaleratu ditu eta hainbat erakusketetan hartu du parte (azkena Tirabirak / Tiras que aflojan izenekoa; Euskal Herria, 2016).
Arkitekto gisa, eraikin berriak egiteaz gain ezaguna da ondare erromanikoko eraikinen zaharberritzean aritu delako. Sari ugari jaso ditu zeregin honegatik.
Literaturari dagokionez, bi nobela kaleratu ditu: Esperando al rey (2014) eta La maldición de la reina Leonor (2016).
Telebista eta irrati programa desberdinetan kolaboratzen du.

## Kanpo estekak

* Datuak: Q9058492
* Multimedia: Peridis / Q9058492
# Peridot (Arizona)

Peridot Ameriketako Estatu Batuetako erroldak esleitutako leku bat da. Graham konderrian dago, Arizona estatuan. 1.308 biztanle ditu, 13,361177 kilometro koadroko azaleran banatuta.

## Ikus, gainera

* Graham konderrian

## Kanpo estekak

* Datuak: Q2333086
* Multimedia: Peridot, Arizona / Q2333086
# Peridotita

| Peridotita | Peridotita | Peridotita |
| Arroka igneoa ||||
| Mineral garrantzitsuak | Olibinoa Piroxenoak (orto eta klino) Plagioklasa Anfibolak | Olibinoa Piroxenoak (orto eta klino) Plagioklasa Anfibolak |
| Maximoa | 3,4 g/cm$^3$ | 3,4 g/cm$^3$ |
| Minimoa | 3,2 g/cm$^3$ | 3,2 g/cm$^3$ |
Peridotita pikor larriko arroka igneo plutonikoa da, Mantuko osagai nagusia.

## Ezaugarriak

Arroka ultramafiko dentso bat da, batez ere piroxeno eta olibino mineralez osatua. Arroka ultrabasikoa da, silikan duen edukia %45 baino gutxiago delako. Magnesio eta burdin kopuru handiak ditu.
Piroxenoak, bai klinopiroxeno bai eta ortopiroxenoak, anfibolak eta plagioklasak izan ohi ditu, hala nola flogopita mineralak. Lurrazalera fragmentu moduan iritsi daitezke magma batek bultzatua edo bestela obdukzio orogeniko prozesuetan iritsi daitezke lurrera.

## Aztarnategiak eta erabilera ekonomikoa

Munduko hainbat mendigunetan basamentu handiak agertzen dira, Malaga inguruko (Espainia) Rondako Peridotitak dira munduko aztarnategirik handiena.
Peridotiten barnean nikel, platino eta batez ere kromo bandak aurkitzen dira. Izan ere kromoa lortzeko iturri ohikoena da. Hau ustiatzeko meategi handienak Hegoafrikan eta Zimbabwen daude.

## Sailkapena

Arroka ultramafikoen sailkapenean peridotitak eta piroxenitak agertzen dira. Olibinoan %40a baino gehiago duten arrokak peridotitetan sailkatzen dira eta arruntenak lherzolita, dunita eta harzburgitaren eremuetan kokatzen dira.

## Iruditegia

* Peridotita.
* Harzburgita.
* Lherzolita.
* Dunita intrusioa.
* Sierra Bermeja, Ronda.

## Erreferentziak

* ↑ http://www.bedford.k12.ny.us/flhs/science/stevek/DLESEworkshop/layers.doc

## Kanpo estekak

* Datuak: Q239918
* Multimedia: Peridotite / Q239918
# Periedo

Periedo, Espainiako Kantabria autonomia erkidegoko Cabezón de la Sal udalerrian dagoen herri bat da. 2015eko erroldaren arabera 126 biztanle zituen.
# Phyllotis anitae

Phyllotis anitae Phyllotis generoko animalia da. Karraskarien barruko Cricetidae familian sailkatuta dago.

## Ikus, gainera

* Phyllotis
* Cricetidae

## Kanpo estekak

* Datuak: Q3018995
# Pfedelbach

Pfedelbach Alemaniako udalerria da. Baden-Württemberg estatuan dago, [[Hohenlohe barrutia|Hohenlohe]] barrutian. 2014an 9.019 biztanle zituen 41,3 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q552218
* Multimedia: Pfedelbach / Q552218
# Pfeffingen

Pfeffingen Suitzako udalerria da. Basilea Herrialdea kantonamenduan dago, Arlesheim barrutia barrutian. 2014an 2,336 biztanle zituen 4,89 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66549
* Multimedia: Pfeffingen BL / Q66549
Ettingen Aesch (BL)
# Pfarrkirchen

Pfarrkirchen Alemaniako hiri-udalerri bat da, Bavaria estatuan. Azken zentsuaren arabera 13.522 biztanle zituen, 52,32 kilometro koadroko azaleran.

## Kanpo estekak

* Datuak: Q545359
* Multimedia: Pfarrkirchen (Bavaria) / Q545359
# Pfeffelbach

Pfeffelbach Alemaniako udalerria da. Renania-Palatinatua estatuan dago, [[Kusel (barrutia)|Kusel]] barrutian. 2014an 927 biztanle zituen 11,28 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q648665
* Multimedia: Pfeffelbach / Q648665
# Pfeffenhausen

Pfeffenhausen Alemaniako udalerria da. Bavariako estatuan kokatuta dago, [[Landshut (barrutia)|Landshut]] barrutian. 2014an 4.773 biztanle zituen 71,79 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q513303
* Multimedia: Pfeffenhausen / Q513303
# Pferdingsleben

Pferdingsleben Alemaniako udalerria da. Turingia estatuan dago, [[Gotha barrutia|Gotha]] barrutian. 2014an 404 biztanle zituen 6,61 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q552615
* Multimedia: Pferdingsleben / Q552615